钦定古今图书集成/明伦汇编/氏族典/第502卷 > 陆爽
## 钦定古今图书集成/明伦汇编/氏族典/第502卷 > 陆爽

按《隋书陆爽传》，“爽字开明，魏郡临漳人也。祖顺宗，魏
南青州刺史。父概之，齐霍州刺史。爽少聪敏，年九岁
就学，日诵二千馀言。年十七，为主簿，累转中书郎。及
齐灭，征长安，授宣纳上士。高祖受禅，转太子内直监，
寻迁太子洗马，与左庶子宇文恺等撰《东宫典记》七
十卷。开皇十一年卒官，时年五十三。赠上仪同，宣州”
刺史。子法言，敏学有家风，释褐承奉郎。及太子废，上
追怒爽，法言竟坐除名。